Burger King vlug van Amerikaanse belastingkoers – praag.co.za — 20 jaar jonk!
Tussen Junie en Julie, ná Obama se uitlatings, het minstens vyf Amerikaanse maatskappye planne bekendgemaak om te laat spaander.
Sedert die begin van 2012 het meer as 21 Amerikaanse maatskappye na ‘n land met laer koerse verskuif. Dit is amper die helfte van die totaal van 51 van dié tipe transaksies in die laaste dertig jaar.
Burger King, die VSA se naasgrootste burgerkitskosgroep, onderhandel tans om Tim Hortons te koop en sy hoofkantoor na Kanada te verskuif.
Tim Hortons is Kanada se grootste verkoper van koffie en oliebolle en die samesmelting sal lei tot die stigting van die wêreld se derde grootste kitskosgroep.
Maatskappye se belasting beloop 40% in die VSA, maar in Kanada is dit slegs 26,5%.
Dié transaksie werp die soeklig op Amerikaanse maatskappye wat hul hoofkantore na ander lander skuif op soek na laer belastingkoerse te midde van neerdrukkende ekonomiese vooruitsigte waar die kloof tussen arm en ryk groter word.
Tim Hortons en Burger King sal steeds as twee aparte handelsname voortgaan en elkeen met hul eie bedrywighede.
Die gesamentlike onderneming sal verkope van sowat US$22 miljard ’n jaar hê en meer as 18 000 restaurante in 100 lande, volgens ’n verklaring van die maatskappye.
Skrywer praagGepubliseer op 28 Augustus 2014 Kategorieë Nuus, SakeSleutelwoord Burger King, Kanada, kloof tussen ryk en arm, koffie, laer belastingkoers, oliebolle, Tim Hortons, VSA
Vorige Vorige artikel: Graderingsagentskap gee SA banke opduim
Volgende Volgende artikel: MSF waarsku dat Ebola-reaksie chaoties is